NG VISHOEK EN KORONAVIRUS – NG Vishoek
Home / NG VISHOEK EN KORONAVIRUS
NG VISHOEK EN KORONAVIRUS
Aangesien daar reeds soveel duisende gevalle van die Koronavirus (CoVid-19) in Suid-Afrika aangemeld is, is dit nodig om betyds inligting te kry, versigtigheid aan die dag te lê en verantwoordelik op te tree.Hier is 'n paar basiese riglyne vir gemeentelede.As geloofsgemeenskap het ons 'n spesiale roeping om ons mede-gemeentelede te versorg en die gemeenskap te ondersteun in hierdie tyd. As ons voorbereid is, is ons in 'n beter posisie om ander te help. Kom ons maak van die probleem 'n geleentheid om hoop te bring en werklik 'n verskil te maak!Goeie higiëne help baie om die verspreiding van die koronavirus te beperk, maar ook om verkoues en griep, te voorkom!
Ontsmet gereeld oppervlaktes wat gereeld aangeraak word, insluitend sleutelborde, tafelblad, hysbakknoppies en deurknoppe.
Gebruik 'n handontsmettingsmiddel.
Voel vry om in plaas van mekaar te omhels, of hand te skud, met jou kop te knik of met jou hand op jou hart te buig. Voordat jy iemand omhels, vra eers toestemming uit respek vir mekaar.
Ondersteun asb. die veranderinge in die dankoffer- en nagmaalpraktyke wat bedoel is om die kans om kieme te versprei verminder. As die infeksie risiko verhoog, probeer om genoeg spasie te hou tussen jouself en ander mense.Indien u onderliggende gesondheidsprobleme het, of bo 60 jaar oud is, oorweeg om eerder nie risiko's te loop om 'n infeksie op te doen nie. Bly dan eerder tuis, en gebruik ander opsies en bronne wat ons aanbied op die webblad en Facebook.Die koronavirus (CoVid-19) is 'n respiratoriese siekte wat griepagtige simptome veroorsaak, insluitend koors, braking en asemhalingsprobleme. As jy een van hierdie simptome het, bly asb. tuis.